Diari Oficial de la Generalitat Valenciana


Sumari del DOGV 7720, del 15-02-2016 (2016/996)

DECRET 11/2016, de 12 de febrer, del Consell, pel qual cessen i es nomenen membres titulars i suplents del Consell Valencià del Cooperativisme.
-----------------------------------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/996


Data del document
:   12-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Consell Valencià del Cooperativisme
    * cooperativa

DECRET 11/2016, de 12 de febrer, del Consell, pel qual cessen i es nomenen membres titulars i suplents del Consell Valencià del Cooperativisme. [2016/996]  
De conformitat amb el que estableix l'article 122.1 del Text Refós de la Llei de Cooperatives de la Comunitat Valenciana, aprovat mitjançant el Decret Legislatiu 2/2015, de 15 de maig, del Consell, el Consell Valencià del Cooperativisme és l'òrgan de promoció, assessorament i planificació de la política i la legislació en matèria de cooperatives. El mateix precepte estableix que la seua composició es determinarà reglamentàriament i que el nombre de membres representants del cooperativisme, la designació dels quals correspon a la Confederació de Cooperatives de la Comunitat Valenciana, no serà inferior a la resta de membres nomenats pel Consell.  
La seua composició es determina en el Decret 228/1996, de 10 de desembre, del Consell, pel qual es regula el Consell Valencià del Cooperativisme, que estableix que l'administració estarà representada per cinc membres: dos d'ells nats, que ho seran les persones titulars de la conselleria i del centre directiu amb competències en matèria de cooperatives; actualment i d'acord amb el que disposa el Decret 157/2015, de 18 de setembre, del Consell, aquests membres nats són el conseller d'Economia Sostenible, Sectors Productius, Comerç i Treball i el director general d'Economia, Emprenedoria i Cooperativisme. La representació del Consell es completa amb altres tres membres electius, nomenats a proposta del conseller competent. La duració del seu mandat serà la corresponent a cada legislatura.  
  
Per la seua banda, la representació del cooperativisme està composta per altres cinc membres, tots ells electius, nomenats pel Consell a proposta de la Confederació de Cooperatives de la Comunitat Valenciana. En aquest cas, la duració del seu mandat serà de quatre anys.  
El Decret 228/1996 esmentat determina, a més, que la proposta de nomenament dels membres electius, siguen representants del Consell o del cooperativisme, contindrà la d'un nombre equivalent de suplents, per al cas d'absència, vacant o malaltia d'aquells, i, així mateix, estableix que la suplència dels membres nats seguirà el règim establit en el Reglament Orgànic i Funcional de la conselleria corresponent. Així mateix, estableix el mencionat Decret 228/1996 que els membres del Consell Valencià del Cooperativisme, titulars i suplents, seran nomenats pel Consell, mitjançant un decret.  
  
Pel Decret 157/2013, de 18 d'octubre, del Consell, pel qual cessen i es nomenen membres titulars i suplents del Consell Valencià del Cooperativisme, es va produir l'última designació d'aquests i es va determinar la seua composició. El dit decret va ser adoptat durant la VIII Legislatura de Les Corts, per la qual cosa els membres electius nomenats pel Consell a proposta del conseller competent han finalitzat el seu mandat, i procedeix a una nova designació en aquesta IX Legislatura.  
  
Per la seua banda, encara que els membres titulars i suplents designats a proposta de la Confederació de Cooperatives de la Comunitat Valenciana continuen el seu mandat quadriennal vigent, la dita entitat ha comunicat a la conselleria competent en matèria de cooperatives la seua proposta de substituir José Vicente Torrent Corts per Cirilo Arnandis Núñez, com a membre titular del Consell Valencià del Cooperativisme, de manera que no s'altera la designació de la resta de membres, tant titulars com suplents, nomenats a proposta d'eixa confederació.  
Per tot això, correspon formular una nova designació de membres electius, titulars i suplents, representants de l'administració i elevar al Consell la proposta formulada per la Confederació de Cooperatives de la Comunitat Valenciana, abans esmentada.  
Per a proposar el nomenament dels tres membres titulars, i dels suplents, la designació dels quals correspon al Consell, la conselleria competent en matèria de cooperatives ha consultat tres de les conselleries amb competències més destacades en relació amb l'activitat de les cooperatives valencianes, com ho són les matèries relatives a l'agricultura i les indústries agroalimentàries, al crèdit cooperatiu i a l'ensenyança, que han evacuat la consulta formulant les seues corresponents propostes.  
En virtut de tot el que s'ha exposat, i de conformitat amb el que estableixen els articles 3, 4 i 5 del Decret 228/1996, de 10 de desembre, del Consell, pel qual es regula el Consell Valencià del Cooperativisme, a proposta del conseller d'Economia Sostenible, Sectors Productius, Comerç i Treball i amb la deliberació prèvia del Consell, en la reunió del dia 12 de febrer de 2016,  
  
DECRETE  
  
Article 1. Cessament de representants de l'Administració de la Generalitat  
Disposar el cessament com a membres electius del Consell Valencià del Cooperativisme, en representació de l'Administració de la Generalitat, i agrair-los els servicis prestats:  
  
1. Titulars  
Joaquín Vañó Gironés  
Gonzalo Alabau Zabal  
Vicente Dómine Redondo  
  
2. Suplents:  
José Miguel Saval Pérez  
Pilar Álvarez Montero  
Marta Valsangiacomo Gil  
  
Article 2. Nomenament de representants de l'Administració de la Generalitat  
Nomenar com a membres electius representants de l'Administració de la Generalitat en el Consell Valencià del Cooperativisme:  
  
1. Titulars  
Rogelio Llanes Ribas  
Marina Sánchez Costas  
Manuel Illueca Muñoz  
  
2. Suplents:  
Amparo Yago Luján  
Josefina Bueno Alonso  
Javier Gomar Parra  
  
Article 3. Cessament de representant del cooperativisme  
Disposar el cessament del José Vicente Torrent Corts, a proposta de la Confederació de Cooperatives de la Comunitat Valenciana, com a membre titular del Consell Valencià del Cooperativisme en representació del cooperativisme, i agrair-li els servicis prestats.  
  
Article 4. Nomenament de representant del cooperativisme  
Nomenar, com a membre titular del Consell Valencià del Cooperativisme, Cirilo Arnandis Núñez, en representació del cooperativisme i a proposta de la Confederació de Cooperatives de la Comunitat Valenciana.  
  
Article 5. Composició actual del Consell Valencià del Cooperativisme  
  
De conformitat amb el que disposa el Decret 228/1996, de 10 de desembre, del Consell, i en els articles anteriors del present decret, el Consell Valencià del Cooperativisme queda compost pels membres següents:  
  
1. Membres nats  
Rafael Climent González  
Francisco Álvarez Molina  
  
2. Membres titulars electes  
a) En representació del cooperativisme:  
Emilio Villaescusa Blanca  
Cirilo Arnandis Núñez  
Emilio Sampedro Baixauli  
Vicente Diego Ramón  
Salvador Escutia Carrasco  
b) En representació de l'Administració de la Generalitat:  
Rogelio Llanes Ribas  
Marina Sánchez Costas  
Manuel Illueca Muñoz  
  
3. Membres suplents electes  
a) En representació del cooperativisme:  
José Vercher Escrivá  
Laura Albelda Randis  
Bernarda Alba Benaches  
Francisco Javier Quiles Bodí  
Pascual Romero Martínez  
b) En representació de l'Administració de la Generalitat:  
Amparo Yago Luján  
Josefina Bueno Alonso  
Javier Gomar Parra  
  
DISPOSICIÓ FINAL  
  
Única. Efectes  
Aquest decret tindrà efectes des del dia que es publique en el Diari Oficial de la Comunitat Valenciana.  
  
València, 12 de febrer de 2016,  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ